
	Na podlagi 21. člena Zakona o lokalni samoupravi (ZLS-UPB2, Ur.l. RS, št. 94/07 z vsemi sprem.), Zakona o društvih (Uradni list RS, št. 64/11-UPB) ter Statuta Občine Radenci (Uradno glasilo slovenskih občin, št. 2/11) je Občinski svet Občine Radenci na svoji 25. redni seji dne, 10. 7. 2014 sprejel

	 
	 

	 
	PRAVILNIK 

	 
	O SOFINANCIRANJU PROGRAMOV IN PROJEKTOV DRUGIH DRUŠTEV V OBČINI RADENCI 

	 
	 

	 
	I.       Spošne določbe

	 
	 

	 
	1. člen

	 
	S tem pravilnikom o sofinanciranju programov in projektov drugih društev v Občini Radenci (v nadaljevanju besedila: pravilnik) se določijo pogoji, merila in postopki za vrednotenje in razdelitev sredstev, namenjenih za programe in projekte društev, ki jih iz občinskega proračuna sofinancira Občina Radenci.

	 
	 

	 
	2. člen

	 
	Po tem pravilniku se sofinancira dejavnost registriranih društev, ki jih ostali pravilniki o sofinanciranju programov in projektov iz proračuna Občine Radenci ne opredeljujejo.

	 
	 

	 
	3. člen

	 
	Odgovorni (v skladu z 9-im členom tega pravilnika) za potrditev izbora programov in predloga delitve razpoložljivih sredstev za sofinanciranje namena iz druge točke tega pravilnika, občinska uprava ter predlagatelji programov oziroma projektov se pri pripravljanju, sprejemanju in izvajanju odločitev o izbiri projektov in programov, ravnajo po pogojih in merilih, ki so sestavni del pravilnika. 

	 
	 

	 
	II.     Upravičenci in pogoji za pridobitev sredstev 

	 
	 

	 
	4. člen

	 
	Izvajalci dejavnosti, projektov in programov, ki se sofinancirajo na podlagi tega pravilnika so društva, ki s svojim delovanjem dokažejo vsebinsko učinkovitost in koristnost Občini Radenci, delujejo v javnem interesu ter pomenijo dvig kakovosti življenja svojih članov.

	 
	 

	 
	5. člen

	 
	Izvajalci dejavnosti, projektov in programov na področju društev morajo izpolnjevati naslednje pogoje:

	 
	      da imajo sedež v Občini Radenci, 

	 
	      da so registrirani za opravljanje programov na področju ustrezne dejavnosti društev oziroma, ki s svojim dosedanjim delom izkazujejo pričakovano kakovost na tem področju, 

	 
	      da imajo zagotovljene možnosti (materialne, kadrovske in organizacijske) za uresničitev načrtovanih aktivnosti na svojem področju, 

	 
	      da imajo urejeno evidenco o članstvu, plačani članarini in ostalo dokumentacijo, kot to določa Zakon o društvih in so registrirana vsaj eno leto, 

	 
	      da občinski upravi vsako leto redno dostavljajo poročila o realizaciji programov, poslovno poročilo za preteklo leto, poročila o doseženih uspehih na občinskih, regionalnih in državnih prireditvah, če se jih udeležijo, ter načrt aktivnosti za prihodnje leto, 

	 
	      da dostavijo program dela, ki zagotavlja ustrezno kakovost in izkazuje doseganje ciljev iz pravilnika.

	 
	 

	 
	III.    Postopek javnega razpisa in dodeljevanja finančnih sredstev

	 
	 

	 
	6. člen

	 
	Postopek javnega razpisa in dodeljevanje finančnih sredstev izvajalcem poteka po naslednjem zaporedju:

	 
	      priprava in objava javnega razpisa za zbiranje programov in projektov društev (v nadaljnjem besedilu: javni razpis), 

	 
	      zbiranje programov in projektov, 

	 
	      strokovno ocenjevanje prispelih programov in projektov, 

	 
	      obravnava in potrditev programov in projektov, 

	 
	      obveščanje prijaviteljev o odločitvi, 

	 
	      reševanje morebitnih pritožb prijaviteljev, 

	 
	      sklepanje pogodb z izbranimi izvajalci dejavnosti, projektov in programov društev, 

	 
	      spremljanje izvajanja pogodb. 

	 
	7. člen

	 
	Za pripravo besedila javnega razpisa, razpisno dokumentacijo ter objavo javnega razpisa v lokalnem časopisu in na spletni strani občine je odgovorna strokovna služba občinske uprave v roku 30 dni od potrditve in sprejema proračuna občine za tekoče leto. Javni razpis potrdi župan. 

	 
	 

	 
	8. člen

	 
	Javni razpis vsebuje:

	 
	      predmet razpisa,

	 
	      pogoje, ki jih morajo izpolnjevati izvajalci,

	 
	      namene, ki so predmet financiranja,

	 
	      višino sredstev,

	 
	      informacijo o razpisni dokumentaciji,

	 
	      rok prijave,

	 
	      termin in lokacijo objave predloga razdelitve sredstev,

	 
	      rok, v katerem bodo izvajalci obveščeni o izidu.

	 
	Zainteresirani izvajalci dejavnosti, programov in projektov, ki izpolnjujejo pogoje iz 2., 4. in 5. člena tega pravilnika, se prijavijo na razpis na obrazcih razpisne dokumentacije, ki jo pripravi občinska uprava.

	 
	Razpisna dokumentacija mora biti na razpolago najmanj 15 dni pred rokom za oddajo prijave. 

	 
	 

	 
	9. člen

	


	Odpiranje, pregled in ocenitev prispelih vlog programov in projektov društev s predlogom izbora programov in projektov ter določitev predloga višine sofinanciranja teh dejavnosti, programov in projektov opravi 5 članska komisija, ki jo imenuje župan in je sestavljena iz: 

	 
	      1 predstavnika občinske uprave,

	 
	      2 predstavnikov občinskega sveta in

	 
	      2 predstavnikov društev

	 
	Odpiranje, pregled in ocenitev prispelih vlog programov in projektov društev s predlogom izbora programov in projektov ter določitev predloga višine sofinanciranja teh dejavnosti, programov in projektov opravi Odbor za družbene dejavnosti, ob pomoči strokovnega delavca iz občinske uprave.

	 
	 

	 
	10. člen

	 
	Pri razdelitvi razpoložljivih sredstev se upoštevajo le programi izvajalcev, ki v celoti izpolnjujejo pogoje, določene z razpisno dokumentacijo. Komisija, določena v 9. členu tega pravilnika, pregleda prispele prijave in posameznega prijavljenega kandidata pozove k dopolnitvi vloge, če je le-ta nepopolna. Rok za dopolnitev vloge je 8 dni.

	 
	Komisija nadalje obdela prijavljene programe ter pripravi predlog razdelitve sredstev. Občinska uprava s sklepom obvesti o izidu razpisa vse prijavljene na razpis. Zoper ta sklep je možno podati ugovor županu občine najkasneje v roku osmih dni od prejetja sklepa. 

	 
	Odločitev župana na ugovor je dokončna.

	 
	Izbrani izvajalec postane upravičenec do dodeljenih sredstev po obojestranskem podpisu pogodbe med zakonitim zastopnikom društva in županom.

	 
	Če izbrani izvajalec pogodbe ne podpiše v roku enega meseca od prejema pogodbe, se šteje, da je odstopil od svoje zahteve za sofinanciranje. 

	 
	V pogodbi se opredeli izbrani program oziroma projekt, višino in namen sofinanciranja, roke za zagotovitev finančnih sredstev in način nadzora nad namensko porabo proračunskih sredstev. 

	 
	Izvajalci dejavnosti, programov in projektov društev morajo po opravljenih nalogah oziroma v časovnih razdobjih, določenih s pogodbo, predložiti dokazila o izpolnitvi prevzetih obveznosti v skladu s pogodbo. Izvajanje pogodbenih obveznosti spremlja občinska uprava. 

	 
	V kolikor občinska uprava ugotovi, da izvajalec ne izpolnjuje pogodbenih obveznosti, se mu za ta del programa ukinejo finančna sredstva, že prejeta sredstva po mora izvajalec vrniti v občinski proračun, skupaj z zamudnimi obrestmi. Tako sproščena sredstva dodamo k sredstvom, katerih kriterije določa 11. člen tega pravilnika.  

	 
	Izvajalec, ki krši določila iz prejšnjega odstavka tega člena, naslednje leto na javnem razpisu ne more kandidirati za sofinanciranje dejavnosti in izvajanja programov in projektov društva.

	 
	 

	 
	11. člen

	 
	Izjemoma sme župan skleniti pogodbo o sofinanciranju posameznega programa oziroma projekta tudi brez javnega razpisa, vendar le v primeru, da ugotovi posebno pomembnost programa oziroma projekta in ga ni bilo mogoče vnaprej načrtovati. 

	 
	Iz občinskega proračuna se lahko financirajo tudi drugi projekti, če pomenijo bistveno popestritev društvene dejavnosti v občini z novostmi in kvaliteto, ki pripomore h kvaliteti življenja občanov. 

	 
	Za namene, navedene v prvem in drugem odstavku tega člena, se v občinskem proračunu nameni najmanj 20% sredstev od skupnega zneska zagotovljenih sredstev za dejavnost drugih društev. 

	 
	V primeru, da se ta del rezerviranih sredstev ne porabi do 15. decembra tekočega leta, se prenesejo v proračun za naslednje leto oz. se lahko porabijo za prireditev silvestrovanja v organizaciji občine, ob koncu tekočega leta.

	 
	 

	 
	V.      Končne določbe

	 
	 

	 
	12. člen

	 
	Ob nastopu veljavnosti tega pravilnika prenehata veljati Pravilnik o sofinanciranju programov in projektov drugih društev v Občini Radenci (Uradno glasilo slovenskih občin, št. 6/11) in Pravilnik o spremembah in dopolnitvah Pravilnika o sofinanciranju programov in projektov drugih društev v Občini Radenci (Uradno glasilo slovenskih občin, št. 33/12). 

	 
	 

	 
	13. člen

	 
	Ta pravilnik začne veljati naslednji dan po objavi v Uradnem glasilu slovenskih občin.

	 
	 

	 
	Štev.: 6120-0002/2014

	 
	Radenci,  11. 7. 2014

	 
	 

	 
	 
Občina Radenci
 
Janez Rihtarič, župan
 


 

 

	 
	Priloga k pravilniku

	 
	      Merila za sofinanciranje dejavnosti na področju drugih društev v Občini Radenci

	 
	        Priloga

	 
	        Merila za sofinanciranje dejavnosti na področju drugih društev v Občini Radenci

	 
	         

	 
	1. SREDSTVA ZA REDNO DEJAVNOST DRUŠTVA
POROČILA IZ PRETEKLEGA LETA
Točke 
 
Bilanca poslovanja
 
 
Finančno poročilo
 
 
Programsko poročilo - o izvedenem programu, aktivnostih ter vsebinski učinkovitosti delovanja 
5 - 15
 
o koristnosti delovanja za občino 
5 - 15
 
o učinkih delovanja v javnem interesu (izkaz z dok. o registraciji) 
5 - 15
 
o učinkih delovanja na dvig kakovosti življenja svojih članov
10 - 20
 
Sodelovanje z ostalimi društvi, organizacijam: 
v občini, izven občine – v regiji, na državnem nivoju, na mednarodnem nivoju                                                                     
 
  5 - 20
PROGRAMI ZA TEKOČE LETO
 
Program dela za tekoče leto – vsebinska učinkovitost
5 - 15
 
Delovanje v javnem interesu ter koristnost delovanja za Občino Radenci – novosti, izboljšave, dopolnitve…
5 - 15
 
Dvig kakovosti življenja svojih članov – novosti, izboljšave, dopolnitve…
10 - 20
 
Program sodelovanja z ostalimi društvi, organizacijam: 
v občini, izven občine – v regiji, na državnem nivoju, na mednarodnem nivoju                                                                     
 
  5 - 20
ŠTEVILO ČLANOV (s plačano članarino)
 
Število članov - do 50 članov
5 – 10 
 
                         - od 51 do 150 članov
11 - 15
 
                         - od 151 do 250 članov 
16 - 20
 
                         - več kot 251 članov
21 - 30
SODELOVANJE 
 
z občino, krajevnimi skupnostmi in drugimi zavodi ter ustanovami v kraju
5 - 10
 
na prireditvah, ki jih organizira občina
5 - 20
2. PROJEKTI, PREDSTAVITVANI MATERIAL DRUŠTVA
 
Zloženka
5 - 10
 
Brošura, katalog
10 – 20
 
Spletna stran društva – urejena in ažurna
15 – 25
 
Projekti v okviru javnih razpisov, natečajev ali samostojni projekti društva, ki ustrezajo določilom tega pravilnika in niso sofinancirani iz drugih postavk proračuna občine
 
25 - 50


	 
	 

	


	Pravilnik o spremembah Pravilnika o sofinanciranju programov in projektov drugih društev v občini Radenci (Uradno glasilo slovenskih občin številka 20/2015), vsebuje naslednji predhodni in končni določbi):

	 
	 

	 
	3. člen

	 
	Besedila in določila ostalih členov Osnovnega pravilnika ostanejo nespremenjena.

	 
	 

	 
	4. člen

	 
	Ta Pravilnik o spremembah Pravilnika o sofinanciranju programov in projektov drugih društev Občine Radenci začne veljati naslednji dan po objavi v Uradnem glasilu slovenskih občin.
Ob nastopu veljavnosti sprememb iz tega Pravilnika preneha veljati določilo 9. člena Osnovnega Pravilnika, objavljenega v Uradnem glasilu slovenskih občin, št. 32/14.
 

	 
	 

	 
	 


	Neuradno prečiščeno besedilo predstavlja zgolj informativni delovni pripomoček, glede katerega občina ne jamči odškodninsko ali kako drugače (peti odstavek 8. člena Uredbe o posredovanju in ponovni uporabi informacij javnega značaja (Uradni list RS, št. 76/2005, 119/2007, 95/2011). 


